Liw, Poljska
<s>Liw je selo od 848 stanovnika i seoska općina od 7,627 stanovnika na istoku Poljske u Mazovjeckom vojvodstvu.</s>

<s>Geografske karakteristike</s>

<s>Liw leži na lijevoj obali rijeke Liwiec, udaljen 5 km jugozapadno od Węgrówa.</s>

<s>Historija</s>

<s>Liw je jedno od najstarijih naselja u istočnoj Mazoviji poznato još od ranog srednjeg vijeka.</s><s>Nukleus današnjeg Liwa nastao je u selu Grodzisk (5 km uzvodno) kao gradina koja je egzistirala od 10a do  12 / 13. vijeka.
arheološka iskapanja provedena 1983. pokazala su da se ta utvrda prostirala na nekih 5 hektara.</s>

<s>Za srednjeg vijeka Liw je postao strateško mjesto na istočnoj granici Mazovije i prijestolnica istoimenog malog vojvodstva tako da je status grada dobio prije 1421.</s><s>Mazovjecki vojvode su tokom 15. vijeka sagradili zamak od cigle, pored kojeg je 1446. izraslo novo naselje Novi Liw koje se tek krajem 18. vijeka spojilo sa novim u jedinsteni grad.</s>

<s>Liw je prosperirao tokom 17. vijeka zbog položaja na putu od Kraljevine Poljske do Velike Kneževine Litvanije, kao zanatsko-trgovački centar, naročito zbog žita.</s><s>Uništen je za ratova vođenih od kraja 17 do polovice 18. vijeka.</s>

<s>Nakon Treća Podjele Poljske - Liw je 1795. podpao pod Austrijsku Monarhiju.</s><s>Nakon tog je od 1809. bio dio kratkotrajnog napoleonskog Varšavskog vojvodstva, a od 1815. je dio proruske Kongresne Poljske.</s><s>U tom periodu je toliko nazadovao da je 1869. izgubio status grada.</s>

<s>Današnji Liw živi od poljoprivrede i turizma.</s>

<s>Znamenitosti 
Najveća znamenitost Liwa je zamak podignut prije 1429., dograđen u 16. vijeku (djelomično restauriran 1956.-61.).</s><s>Danas je u njemu smješten muzej oružja.</s>

<s>Izvori</s>

<s>Vanjske veze</s>

<s>Gmina Liw (službene stranice)</s>

<s>Naselja u Poljskoj</s>

